Diari Oficial de la Generalitat Valenciana


Sumari del DOGV 3536, del 12-07-1999 (1999/6493)

RESOLUCIÓ de 21 de juny de 1999, de la Conselleria de Medi Ambient, per la qual es resol la concessió de subvencions a la realització d'auditories ambientals i avaluacions inicials per les empreses del sector industrial i de serveis per a l'exercici 1999, convocada per l'Ordre de 6 de novembre de 1998 (DOGV núm. 3.386, de 03.12.1998).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3536

Data del DOGV
:   12-07-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/6493


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 21 de juny de 1999, de la Conselleria de Medi Ambient, per la qual es resol la concessió de subvencions a la realització d'auditories ambientals i avaluacions inicials per les empreses del sector industrial i de serveis per a l'exercici 1999, convocada per l'Ordre de 6 de novembre de 1998 (DOGV núm. 3.386, de 03.12.1998). [1999/X6493]
  
Vista l'Ordre de 6 de novembre de 1998, de la Conselleria de Medi Ambient, per la qual s'estableix el règim de subvencions a la realització d'auditories ambientals i avaluacions inicials per les empreses del sector industrial i de serveis per a l'exercici 1999.
  
D'acord amb l'article primer, es convoca per a l'exercici 1999 la concessió de subvencions per a la realització d'auditories ambientals i avaluacions ambientals per les empreses industrials i del sector serveis de la Comunitat Valenciana que desitgen acollir-se al Sistema de Gestió Ambiental, d'acord amb el Reglament comunitari 1836/1993, de 29 de juny, del Consell.
  
Aquesta convocatòria, segons l'article segon de l'ordre esmentada, es regeix per les bases de l'annex I de l'Ordre d'1 d'abril de 1998, de la Conselleria de Medi Ambient, per la qual s'establia el règim de subvencions a la realització d'auditories ambientals i avaluacions inicials per les empreses del sector industrial, i per a la convocatòria de 1999 s'amplia l'àmbit dels beneficiaris, de manera que hi poden accedir, a més a més de les empreses que realitzen, en un o diversos centres, una activitat industrial, les empreses del sector serveis.
  
L'import global màxim de les ajudes, d'acord amb l'Ordre de 23 de febrer de 1999, de la Conselleria de Medi Ambient, puja a setanta milions de pessetes 18.598.814 PTA (420.708,47 euros), i s'hi han presentat 130 sol·licituds per un total de 956.086.776 PTA (2.032.718,55 euros).
  
Examinats els expedients, es va concedir un termini d'esmena de documentació d'acord amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Transcorregut aquest termini un total de 100 sol·licitants compleixen els requisits establits en les bases reguladores de la subvenció per a poder accedir-hi, ascendint l'import total sol·licitat a 480.706.938 PTA (1.476.713,27 euros).
  
Atés que amb l'aplicació dels percentatges màxims previstos a la base quarta de l'Ordre d'1 d'abril de 1998 se supera el límit del crèdit pressupostari disponible, la comissió avaluadora prevista a la base sisena, de conformitat amb aquella, reunida el 18 de juny de 1999, adopta els criteris i determina els coeficients reductors aplicables per a respectar el límit de la dotació pressupostària:
  
- Criteris aplicables:
  
a) En aquelles sol·licituds que impliquen l'inici i la realització de tot el procés fins a la validació de la declaració ambiental es considera subvencionable, degut a la complexitat d'aquest procés, la quantia corresponent a les fases d'avaluació inicial, programa i implantació del sistema, i no s'hi inclou la declaració ambiental i la validació d'aquesta.
  
b) En les sol·licituds que no inclouen la validació de la declaració ambiental es consideren subvencionables les actuacions anteriors i no l'esmentada declaració.
  
c) En la fase d'avaluació inicial, es considera subvencionable un màxim de 1.000.000 pessetes (6.010,12 euros) per centre.
  
d) En formació, es considera subvencionable un màxim de 448.240 pessetes (2.693,98 euros).
  
- Coeficients correctors aplicables:
  
Actuació Coeficient corrector
  
Avaluacions ambientals: 0'5
  
Programa ambiental: 0'66
  
Implantació del sistema: 0'5
  
Activitats formatives: 0'4
  
Auditoria ambiental: 0'5
  
Declaració ambiental: 0'44
  
Validació de la declaració: 0'55
  
Per tant, els percentatges de subvenció aplicable a les quanties subvencionables obtingudes amb l'aplicació dels criteris adoptats són els següents:
  
Actuació Percentatge de l'ajuda
  
Avaluacions ambientals: 30%
  
Programa ambiental: 40%
  
Implantació del sistema: 40%
  
Activitats formatives 40%
  
Auditoria ambiental: 40%
  
Declaració ambiental: 40%
  
Validació de la declaració: 50%
  
D'acord amb la proposta de concessió de subvencions elevada per la comissió avaluadora, per raó del que disposa la base sisena i de les competències que m'atribueixen l'article 35 de la Llei 5/1983, de 30 de desembre, del Govern Valencià, i l'article 47.3 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, resolc:
  
Primer
  
Concedir les ajudes als següents sol·licitants la petició dels quals s'adapta a les bases establides en l'annex I de l'Ordre d'1 d'abril de 1998, per a les actuacions i en l'import que s'indica:
  
Segon
  
Denegar la subvenció sol·licitada per les empreses relacionades a continuació pels motius que s'exposen:
  
Empreses que, requerides per a corregir, han presentat la documentació fora del termini concedit amb aquest fi:
  
Núm.
  
d'exp./1999 Empreses sol·licitants
  
12 SMURFIT ESPAÑA, SA.
  
18 TRANSPORTES SALOM Y ROMERO, SA.
  
43 S.T. MUEBLES, SA.
  
72 NIQUELADOS GÓMEZ, SL.
  
116 ESTELLÉS FUSTER, SA.
  
111 COMERCIAL CALZADOS ALINOS, SL.
  
Empreses que, requerides per a corregir, no aporten la documentació necessària:
  
Núm.
  
d'exp./1999 Empreses sol·licitants
  
8 PASCUAL HERMANOS, SA.
  
27 ELF ATOCHEN AGRI ESPAÑA, SA.
  
55 MARÍTIMA VALENCIANA, SA.
  
58 SADA p. a. ESTE, SA.
  
59 MOYRESA, MOLTURACIÓN Y REFINO, SA.
  
60 FRUDESA, SA.
  
61 ALIMENTACIÓN Y TECNOLOGÍA, SA.
  
77 IBÉRICA DE SUSPENSIONES, SA.
  
81 FORJAN VALENCIA
  
82 IBERYESO MED, SA.
  
84 VALENCIANA DE PROTECCIÓN
  
 AMBIENTAL, SA.
  
86 REDONDO IGLESIAS, SA.
  
103 CÍTRICOS Y REFRESCANTES, SA.
  
104 GENERAL DE ANÁLISIS, MATERIALES
  
 Y SERVICIOS, SL.
  
106 GRUPO CRUZ CAMPO, SA.
  
110 ASCENSORES ELEVA, SL.
  
114 CALZANOVA, SL.
  
130 REGENERACIÓN FORESTAL, SL.
  
Empreses que van sol·licitar la subvenció per a la realització d'actuacions que no són objecte de subvenció d'acord amb la base segona de l'Ordre d'1.04.98.
  
Núm.
  
d'exp./1999 Empreses sol·licitants
  
1 MANUEL MARTÍNEZ GALVE
  
3 JOSÉ FRANCISCO MORÁN ZARAGOZA
  
7 AZULEJOS CABRERA, SA.
  
111 COMERCIAL CALZADOS SALINOS, SL.
  
Empreses que van sol·licitar la subvenció i que no en poden ser beneficiàries d'acord amb la base primera de l'Ordre d'1.04.1998, i la modificació d'aquesta segons l'article segon de l'Ordre de 6.11.1998.
  
Núm.
  
d'exp./1999 Empreses sol·licitants
  
89 CONSUM S. COOP. LTDA.
  
56 AUTORIDAD PORTUARIA DE VALENCIA
  
Empreses que van obtenir la subvenció el 1998 i que, sense haver-ne presentat renúncia en aquell exercici, presenten una nova sol·licitud el 1999 per a les mateixes actuacions.
  
Núm.
  
d'exp./1999 Empreses sol·licitants
  
87 EMARSA
  
Tercer
  
Els beneficiaris de les subvencions podran renunciar expressament a aquestes en el termini de 10 dies a partir de l'endemà de la publicació de la resolució de concessió.
  
Quart
  
Per al cobrament de la subvenció, els beneficiaris hauran de presentar, amb la data límit del 26 de novembre de 1999, la corresponent sol·licitud dirigida a la directora general de Qualitat Ambiental, acompanyada de la documentació establida a la base vuitena de l'annex I de l'Ordre de 1.04.1998, modificada per l'Ordre de 23 de febrer de 1999 d'acord amb l'article tercer d'aquesta.
  
Contra aquesta resolució, que posa fi a la via administrativa, es pot interposar recurs contenciós administratiu en el termini de 2 mesos, comptadors des de l'endemà de la publicació, davant la sala contenciosa administrativa del Tribunal Superior de Justícia de la Comunitat Valenciana.
  
Tot això d'acord amb el que preveuen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.